《槎客先生招同人集湖舫即事》
清代·陈鳣

间携尊酒上轻舟，幽意何堪共狎鸥。四海交情犹有客，重湖烟景正宜秋。

山分黄叶归吟卷，水漾红霞入画楼。好与风光流赏遍，人间何必更丹丘。

作者简介：（1753—1817）清浙江海宁人，字仲鱼，号简庄，又号河庄。嘉庆三年举人。在京师与钱大昕、王念孙等往来。强记博识，精研文字训诂，长于校勘辑佚。阮元称为浙中经学最深之士。藏书甚富。有《续唐书》、《论语古义》、《简庄文钞》等。